Hallvard Ødegaard

Hallvard Ødegaard (født 1945) er en norsk sivilingeniør og professor ved Norges tekniske høgskole og NTNU. Han er særlig kjent for sitt arbeid med vannforsynings- og avløpsteknikk og vannrensing.

Ødegaard ble født på Voss og vokste opp på Ål og i Arna. Han ble sivilingeniør i 1969 fra Norges tekniske høgskole (NTH) i Trondheim. I 1975 ble han dr.ing. ved samme institusjon. Han var ansatt ved Norsk institutt for vannforskning fra 1970 til 1973. Deretter var han fra 1973 til 1975 ved Institutt for vassbygging ved Norges tekniske høgskole, før han i årene 1975 til 1977 arbeidet hos fylkesmannen i Sør-Trøndelag som overingeniør. I 1977 gikk han tilbake til Institutt for vassbygging, der han var dosent fram til han i 1985 ble professor. Han har vært instituttleder ved Institutt for vann- og miljøteknikk og var fra 1988 til 1991 dekanus ved Fakultet for bygningsingeniørfag. I 2010 ble han professor emeritus.

Ødegaard har vært gjesteforeleser ved en rekke universitetteter og har hatt lengre forskningsopphold ved det sveitsiske vannforskningsinstituttet EAWAG (Zürich), Hokkaido University (Sapporo) og det australske Commonwealth Scientific and Inustrial Research Organisation (CSIRO) i Melbourne.80 års omtale i Aftenposten 11. des. 2025 

Ødegaard ble i 2011 utnevnt til ridder av 1. klasse av St. Olavs Orden «for hans innsats for vannforskning.»«Utnevnelse til St. Olavs Orden», kongehuset.no. Besøkt 9. august 2011. Ødegaard ble i 1990 tildelt Norsk Vannforenings vannpris og fikk i 1995 en tilsvarende pris fra Svensk vannforening. Han er medlem av Det Kongelige Norske Videnskabers Selskab (DKNVS), Norges Tekniske Vitenskapsakademi (NTVA) og Kungliga Ingenjörsvetenskapsakademien (IVA) i Sverige.

 Referanser 

 Eksterne lenker 


 Professor Hallvard Ødegaard, presentasjon fra NTNU

Kategori:Norske sivilingeniører
Kategori:Professorer ved NTNU
Kategori:Riddere av 1. klasse av St. Olavs Orden
Kategori:Medlemmer av Det Kongelige Norske Videnskabers Selskab
Kategori:Medlemmer av Norges Tekniske Vitenskapsakademi
Kategori:Medlemmer av Kungliga Ingenjörsvetenskapsakademien
Kategori:Personer fra Voss kommune